Rozsudok Všeobecného súdu zo 14. januára 2026 – Euro Asia Cargo/Rada
(vec T-232/24)1
„Spoločná zahraničná a bezpečnostná politika – Reštriktívne opatrenia prijaté s ohľadom na konanie Ruska, ktorým destabilizuje situáciu na Ukrajine – Zákazy týkajúce sa tovaru a technológií s dvojakým použitím – Zoznamy osôb, subjektov a orgánov, na ktoré sa uplatňujú zákazy – Zápis a ponechanie mena žalobcu na zoznamoch – Príloha IV rozhodnutia (SZBP) 2014/512 a príloha IV nariadenia (EÚ) č. 833/2014 – Právo byť vypočutý – Povinnosť odôvodnenia – Nesprávne posúdenie – Sloboda podnikania“
Jazyk konania: angličtina.
Účastníci konania
Žalobkyňa: Euro Asia Cargo Private Ltd (Kolombo, Srí Lanka) (v zastúpení: F. Wolf a T. Ackermann, advokáti)
Žalovaná: Rada Európskej únie (v zastúpení: P. Pecheux a E. Nadbath, splnomocnení zástupcovia)
Vedľajší účastníci konania, ktorí v konaní podporujú žalovanú: Francúzska republika (v zastúpení: B. Travard a P. Boccanfuso, splnomocnení zástupcovia), Európska komisia (v zastúpení: Carpus-Carcea a L. Puccio, splnomocnení zástupcovia)
Predmet veci
Svojou žalobou podanou na základe článku 263 ZFEÚ sa žalobkyňa domáha zrušenia týchto aktov v rozsahu, v akom sa jej týkajú:
rozhodnutie Rady (SZBP) 2024/746 z 23. februára 2024, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L, 2024/746) a vykonávacie nariadenie Rady (EÚ) 2024/745 z 23. februára 2024, ktorým sa mení nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 2024/745),
rozhodnutie Rady (SZBP) 2024/1744 z 24. júna 2024, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 2024/1744) a vykonávacie nariadenie Rady (EÚ) 2024/1745 z 24. júna 2024, ktorým sa vykonáva nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 2024, 2024/1745),
rozhodnutie Rady (SZBP) 2024/2026 z 22. júla 2024, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L, 2024/2026),
rozhodnutie Rady (SZBP) 2025/175 z 27. januára 2025, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L, 2025/175),
rozhodnutie Rady (SZBP) 2025/394 z 24. februára 2025, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L, 2025/394) a vykonávacie nariadenie Rady (EÚ) 2025/395 z 24. februára 2025, ktorým sa vykonáva nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 2025/395),
rozhodnutie Rady (SZBP) 2025/931 z 20. mája 2025, ktorým sa mení rozhodnutie 2014/512/SZBP o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L, 2025/931) a nariadenie Rady (EÚ) 2025/932 z 20. mája 2025, ktorým sa vykonáva nariadenie (EÚ) č. 833/2014 o reštriktívnych opatreniach s ohľadom na konanie Ruska, ktorým destabilizuje situáciu na Ukrajine (Ú. v. EÚ L 2025/932).
Výrok
Žaloba sa zamieta.
Euro Asia Cargo Private Ltd znáša svoje vlastné trovy konania a je povinná nahradiť trovy konania, ktoré vynaložila Rada Európskej únie.
Francúzska republika a Európska komisia znášajú svoje vlastné trovy konania.
____________
1 Ú. v. EÚ C/2024/3788, 24.6.2024.